અકસ્માતના પગલે પકવાન ચાર રસ્તા પર ટ્રાફિક જામ થઇ ગયો હતો. પોલીસને જાણ કરાતાં એ ડિવિઝન પોલીસ ઘટનાસ્થળે દોડી ગઈ હતી. બંને પક્ષે સમાધાન થઇ જતાં કોઈ ફરિયાદ ન થઇ હોવાનું જાણવા મળ્યું છે. શહેરમાં દસ દિવસમાં અકસ્માતનો આ બીજો બનાવ છે. ચાંગોદર નજીક મેમનગરની દિવ્યપથ સ્કૂલની બસના અકસ્માતમાં બે વિદ્યાર્થીઓનાં સારવાર દરમ્યાન મોત નીપજ્યાં છે. ફરી એક વાર આજે એસ.જી. હાઇવે પર સ્કૂલબસનો અકસ્માત સર્જાતાં હાઇવે પર સાવધાનીથી અને ઓછી ગતિએ સ્કૂલબસ ચલાવવાના સ્કૂલ સત્તાધીશો આદેશ આપે, જેથી વિદ્યાર્થીઓ સુરક્ષિત સ્કૂલે અને ઘરે પહોંચી શકે.